text: Indbrudsplaget kommune giver gode råd… fra indbrudstyven
  08 november 2016 kl. 19.08
  Kolding Kommune er en af de mest indbrudsplagede kommuner i Region Syddanmark. Derfor er der tirsdag aften inviteret til borgermøde.
  KFUM Hallerne i Kolding har tirsdag inviteret en indbrudstyv indenfor – for at give gode råd til borgere, der frygter indbrud.
  Det er Sydøstjyllands Politi og Kolding Kommune der sammen med TrygFonden og Det Kriminalpræventive Råd har inviteret til borgermøde.
  Martin Rasmussen har tidligere været indbrudstyv. Men nu hjælper han i stedet med at forebygge indbrud.
  Martin Rasmussen, forhenværende indbrudstyv: "Lad være med at have hække ved jeres hus. Eller hold dem lavt."
  Han har en række anbefalinger.
  - Hav masser af lys omkring huset, lad musik og fjernsyn køre og bed naboerne om at holde øje, siger Martin Rasmussen til TV SYD.
  Han forklarer, at jo flere folk der holder øje med huset, jo mindre er sandsynligheden for indbrud.
  Endelig kan beplantningen i haven også have stor betydning for risikoen for indbrud.
  Martin Rasmussen, forhenværende indbrudstyv: "Hav masser af lys omkring huset, lad musik og fjernsyn køre og bed naboerne om at holde øje."
  - Lad være med at have hække ved jeres hus. Eller hold dem lavt. Det lyder måske dumt. Men så har indbrudstyven ikke noget at gemme sig bag, slutter Martin Rasmussen.
  I 2015 var Kolding Kommune ifølge Danmarks Statistik den næstmest indbrudsplagede kommune i Region Syddanmark med i alt 215 anmeldte indbrud i beboelser.
  